**OPETUS- JA KULTTUURIMINISTERIÖ**

PL 29

00023 Valtioneuvosto

**Viite: OKM/33/010/2017**

**Asia Lausuntopyyntö luonnoksesta hallituksen esitykseksi eduskunnalle oppilas- ja opiskelijahuoltolain muuttamisesta**

Opetus- ja kulttuuriministeriö on pyytänyt lausuntoa luonnoksesta koskien hallituksen esitystä eduskunnalle oppilas- ja opiskelijahuoltolain muuttamisesta.

**Keski-Uudenmaan koulutuskuntayhtymä toteaa lausuntonaan seuraavaa:**

Keski-Uudenmaan koulutuskuntayhtymä yhtyy AMKE ry:n antamaan lausuntoon. Lisäksi haluamme vielä erityisesti korostaa seuraavia seikkoja:

Opiskelijahuollon kohteena olevan opiskelijajoukon laajeneminen kaikkiin perustutkintoa suorittaviin edellyttää sekä resurssien lisäämistä että asiantuntijoiden osaamisen päivittämistä. Osaamisen lisäämistä tarvitaan erityisesti, kun nykyisten työvoimahallinnon koulutusten osallistujat tulevat lain piiriin.

Opetushallitus määrää opiskelijahuollon keskeisistä periaatteista ja koulutuksenjärjestäjä päättää näiden palveluiden järjestämistavoista. Palvelut toteuttaa kuitenkin kunta. Miten varmistetaan kuntien sitoutuminen tarvittavien palveluiden järjestämiseen ja toisaalta, miten huomioidaan kunnissa aikuiset palvelujen kohderyhmänä?

Lain perustelumuistiossa on arvioitu aikuisten palvelujen tarve liian pieneksi. Esimerkiksi nuorilla aikuisilla kuraattorin tarve on huomattava johtuen siitä, että palveluketjut ei ole olleet kunnossa ennen ammatillisen koulutuksen aloittamista. Opiskelijamäärien mitoituksessa tulisi huomioida opiskelijan käytettävissä olevat kokonaispalvelut sekä erityisopiskelijoiden määrä.

Lakiluonnoksessa käytetään sekä termiä opiskeluhuolto että opiskelijahuolto, onko kuitenkin kyse samasta asiasta?

Järvenpäässä 17.8.2017

Keski-Uudenmaan koulutuskuntayhtymä

Hannu Laurila

kuntayhtymän johtaja

Keski-Uudenmaan koulutuskuntayhtymä  
Sibeliuksenväylä 55 A, 04400 Järvenpää  
Vaihde +358 9 27 381  
Y-tunnus 0213834-5